
Prelegerea online  „The securitisation of the Turkish state against domestic cultural diversity and potential regional implications”, organizată de Institutul de Cercetare al UniBuc

Miercuri, 26 mai 2021, Institutul de Cercetare al Universității din București organizează online conferința „The securitisation of the Turkish state against domestic cultural diversity and potential regional implications”, susținută de dr. Dragoș C. Mateescu, visiting fellow professor la ICUB.
Evenimentul va avea loc în intervalul orar 18:00-20:00 și se va desfășura în limba engleză. Persoanele interesate să participe la eveniment sunt invitate să acceseze link-ul conferinței aici. Pentru detalii și confirmare vă rugăm să scrieți la adresa de email: socialsciences@icub.unibuc.ro. 

Evenimentul va debuta cu o prezentare a cadrului formal al relației dintre statul turc și diversitatea sa culturală, din anii 1920 și până în prezent. Prezentarea va arăta că reformele de după 2002 nu au reușit să modifice mecanismul complex al securitizării statului turc împotriva diversității culturale, încă rezistente în cadrul societății turce. Prezentarea se concentrează asupra minorităților etnice kurde și alevi, deoarece acestea reprezintă cele mai importante grupuri (numărând zeci de milioane) și sunt grupurile etnice împotriva cărora au fost direcționate cu precădere în ultimul deceniu o serie de acte formale și informale, indicator pentru politica din ce în ce mai fermă a Ankarei de securitizare a statului. Această direcție poate avea un impact semnificativ, cu consecințe în dimensiunea societală și potențial destabilizatoare pentru stabilitatea regională. 
[bookmark: _GoBack]Dr. Dragoș C. Mateescu, lector între 2002 și 2020 în Departamentul de Relații Internaționale și Uniunea Europeană (actualmente Științe Politice și Relații Internaționale) la Universitatea Economică din Izmir. Înainte a activat în trupele de parașutiști din Forțele Aeriene Române pentru zece ani. A obținut diploma de licență în Științe Politice din cadrul Universității din București și două diplome MA în studii americane și europene de la două universități din Izmir, Turcia. A obținut doctoratul în Relații Internaționale la Nottingham Trent University din Anglia, cu o teză despre politica minorităților din România și Turcia în contextual extinderii Uniunii Europene. Dragoș C. Mateescu a produs de-a lungul timpului numeroase studii academice și texte de media despre diferite aspecte ale politicii turcești și europene.
